stanford-oval/wikipedia huggingface dataset:
เหตุกราดยิงที่โรงเรียนในเออเรอบรู พ.ศ. 2568
การกราดยิง

เจ้าหน้าที่ตำรวจได้รับแจ้งเหตุเมื่อเวลาประมาณ 12:33 น. (ตามเวลายุโรปกลาง) ครูสองคนในค็อมวุกส์บอกกับหนังสือพิมพ์ ดอเกินส์นีเฮียเตอร์ ว่าพวกเขาได้ยินเสียงปืนดังมาจากระเบียงทางเดิน ตามด้วยความเงียบนานครึ่งชั่วโมง จากนั้นก็มีการเสียงปืนดังขึ้นอีก เจ้าหน้าที่ตำรวจประมาณ 130 นายถูกส่งไปที่ค็อมวุกส์หลังจากเกิดเหตุกราดยิง
ทางการตำรวจระบุว่ายังมีเสียงปืนดังขึ้นในบริเวณที่เกิดเหตุระหว่างการเข้าตรวจค้น ตำรวจไม่ได้เผชิญหน้ากับมือปืนซึ่งพวกเขาพบว่าเสียชีวิตหนึ่งชั่วโมงหลังจากการแจ้งเหตุในเบื้องต้น
Maria Pegado ครูคนหนึ่งในค็อมวุกส์เล่าว่าได้ยินเสียงปืนหลายนัดและเธอหนีออกไปทางโถงทางเดินกับนักศึกษา 15 คน ส่วน Ingela Bäck Gustafsson ผู้อำนวยการค็อมวุกส์ กำลังรับประทานอาหารอยู่เมื่อมีนักศึกษาวิ่งกรูเข้ามาบอกให้ทุกคนอพยพหลบภัย เธอและคนอื่น ๆ จึงเข้าไปหลบในห้องพนักงานของ Myrorna ซึ่งเป็นร้านขายของมือสองในละแวกนั้น Lena Warenmark ครูอีกคนในค็อมวุกส์เล่าว่าในช่วงเวลาที่เกิดเหตุกราดยิงนั้น มีนักศึกษาอยู่ในอาคารน้อยกว่าปกติ เนื่องจากหลายคนกลับบ้านไปก่อนแล้วหลังจากสอบระดับชาติเสร็จ
การตำรวจสวีเดนระบุว่าผู้ก่อเหตุน่าจะลงมือเพียงลำพังและได้รับการยืนยันว่าเสียชีวิตในเหตุกราดยิงครั้งนี้ Roberto Eid Forest หัวหน้าตำรวจท้องถิ่นกล่าวว่าดูเหมือนว่ามือปืนจะฆ่าตัวตาย สแวริเยิสรอดิอูรายงานโดยอ้างการสืบสวนของตำรวจว่าอาวุธที่ใช้ในการกราดยิงครั้งนี้เป็นอาวุธปืนอัตโนมัติ พบอาวุธปืน 3 กระบอก ปืนเล็กยาว 1 กระบอก ซองกระสุนเปล่า 10 ซอง และกระสุนจำนวนมากที่ไม่ได้ใช้ตกอยู่ข้างร่างของเขา อัฟต็อนบลอเดิต รายงานว่าอาวุธเหล่านั้นถูกขนเข้ามาในค็อมวุกส์โดยใส่กล่องกีตาร์ และมือปืนเปลี่ยนเสื้อผ้าเป็นชุดอย่างทหารในห้องน้ำค็อมวุกส์ก่อนจะก่อเหตุยิง
หลังจากนั้นไม่นานตำรวจได้ปิดกั้นพื้นที่โดยรอบ มีการส่งรถพยาบาลมาจากเทศมณฑลเซอเดอร์มันลันด์และเทศมณฑลเว็สต์มันด์ลันด์ที่อยู่ข้างเคียงเพื่อช่วยเหลือบุคลากรทางการแพทย์ในเมืองเออเรอบรู ในขณะที่เทศมณฑลแวร์มลันด์ได้ส่งเลือดมาช่วย นอกจากนี้ เทศมณฑลแวร์มลันด์และเทศมณฑลดอลานายังได้ส่งกำลังตำรวจมาเสริมด้วย
ความสูญเสีย

มีผู้เสียชีวิต 11 คนรวมทั้งผู้ก่อเหตุ ผู้บาดเจ็บ 6 คนได้รับการนำส่งโรงพยาบาลมหาวิทยาลัยเออเรอบรู โดย 5 คนในจำนวนนี้บาดเจ็บจากกระสุนปืนและมีอาการสาหัส ผู้เสียชีวิตเป็นหญิง 7 คนและชาย 3 คน โดยมีอายุระหว่าง 28 ถึง 68 ปี
เจ้าหน้าที่ตำรวจ 6 นายได้รับการรักษาหลังจากการสูดดมควัน แม้ว่าจะไม่มีรายงานเหตุไฟไหม้และเจ้าหน้าที่ไม่ทราบที่มาของควันดังกล่าวในทันที
มีรายงานว่าพลเมืองบอสเนียและเฮอร์เซโกวีนา 1 คนเสียชีวิต ในขณะที่อีกคนบาดเจ็บ ได้แก่อาสาสมัครหญิงซึ่งพบว่าเสียชีวิตในที่เกิดเหตุ และภารโรงชายซึ่งบาดเจ็บสาหัสแต่ไม่เป็นอันตรายถึงชีวิต เหยื่อชาวบอสเนียทั้งสองมาจากเมืองตุซลา
ชายคริสเตียนออร์ทอดอกซ์วัย 28 ปีจากซีเรียได้รับการยืนยันว่าเป็นหนึ่งในผู้เสียชีวิต เขาเดินทางมาถึงสวีเดนใน พ.ศ. 2558 หลังจากที่พ่อของเขาถูกกลุ่มรัฐอิสลามสังหาร คาดว่าพลเมืองซีเรียคนอื่น ๆ อาจอยู่ในหมู่ผู้เสียชีวิตด้วย
ผู้ก่อเหตุ

ในวันถัดจากวันเกิดเหตุ Rickard Andersson อายุ 35 ปี ถูกระบุว่าเป็นมือปืน Andersson เคยเป็นนักศึกษาของคัมปุสรีสแบร์ยสกาและลาออกจากหลักสูตรล่าสุดใน พ.ศ. 2564 ตำรวจได้ปิดล้อมและบุกเข้าตรวจค้นที่พักของเขาในเออเรอบรู สถานีโทรทัศน์เทียเวีย4 รายงานว่าชายคนดังกล่าวมีใบอนุญาตครอบครองอาวุธปืนและไม่เคยต้องโทษทางอาญามาก่อน นอกจากนี้ยังมีรายงานว่าเขาใช้ชีวิตแบบเก็บตัวและว่างงาน
ในช่วงแรกเกิดการคาดเดาในสื่อสังคมเกี่ยวกับตัวตนของผู้ก่อเหตุ ส่งผลให้บางคนถูกกล่าวหาอย่างผิด ๆ ตำรวจจึงร้องขอให้ประชาชนอย่าเผยแพร่ข้อมูลที่ยังไม่ได้รับการยืนยัน
ผลสืบเนื่อง

สถานศึกษาในบริเวณใกล้เคียงถูกสั่งปิดและตำรวจแจ้งให้ประชาชนอยู่ห่างจากที่เกิดเหตุ เทศบาลเออเรอบรูได้จัดตั้งศูนย์ช่วยเหลือในภาวะวิกฤตที่โบสถ์แห่งหนึ่งเพื่อให้การสนับสนุนช่วยเหลือหลังเกิดเหตุกราดยิง
เมื่อวันที่ 5 กุมภาพันธ์ สมเด็จพระราชาธิบดีคาร์ลที่ 16 กุสตาฟ พร้อมด้วยสมเด็จพระราชินีซิลเวีย เสด็จพระราชดำเนินเยือนเมืองเออเรอบรูและวางดอกไม้ใกล้ที่เกิดเหตุกราดยิง Petra Lundh ผู้บัญชาการตำรวจแห่งชาติ แถลงว่า "ตำรวจมีเหตุผลที่จะต้องทบทวนขั้นตอนและแนวทางปฏิบัติในการจัดการกับใบอนุญาตอาวุธ"
เมื่อวันที่ 6 กุมภาพันธ์ นายกรัฐมนตรีอุล์ฟ คริสเตอช็อน ได้เชิญผู้นำพรรคการเมืองทั้งหมดในรัฐสภาสวีเดนเข้าร่วมการประชุมคณะรัฐมนตรี โดยมีการยืนสงบนิ่งเพื่อไว้อาลัยให้แก่ผู้เคราะห์ร้ายจากเหตุกราดยิง 1 นาที
อินิทรี ดิจิตอล

| --- | --- |

ประเภท: บันเทิง
อุตสาหกรรม: บริการ
รูปแบบ: บริษัทมหาชน 
ก่อตั้ง: พ.ศ. 2547
สำนักงานใหญ่: 149 อาคารแกแล็คซี่เพลส ชั้น 8 ห้อง 8/1-8/2 ถนนนนทรี แขวงช่องนนทรี เขตยานนาวา กรุงเทพมหานคร 10120, ยานนาวา, ไทย
บุคลากรหลัก: ภัทธีรา อภิธนาคุณ (กรรมการผู้จัดการ)
ผลิตภัณฑ์: เกมออนไลน์
บริษัทในเครือ: Galaxy
เว็บไซต์: https://www.ini3.co.th
อินิทรี ดิจิตอล เป็นผู้ให้บริการเกมออนไลน์ในประเทศไทย ก่อตั้งขึ้นในปี 2547 เป็นบริษัทแรกในประเทศไทยที่ให้บริการเกมออนไลน์ที่ใช้โมเดลแบบ Free to Play (เกม Flyff) และเป็นเจ้าแรกที่นำเกม Web-browser based เข้ามาในวงการอุตสาหกรรมเกมไทย
ในปี 2548 บริษัท อินิทรี ดิจิตอล จำกัด ได้เปิดให้บริการเกม Fly for Fun หรือ Flyff จากบริษัท อิออนซอฟท์ จำกัด ประเทศสาธารณรัฐเกาหลี โดยทำการประชาสัมพันธ์เกมภายใต้คำขวัญ “อยากเห็นคนไทยบินได้” เนื่องจากเกม Flyff เป็นเกมประเภท MMORPG ซึ่งมีตัวละครในเกมที่สามารถบินได้ ทั้งเป็นบริษัทเกมออนไลน์แรกที่เริ่มโมเดล "Free to Play" ในปีเดียวกันต่อมาบริษัทได้เปิดให้บริการเกม Pangya เป็นเกมประเภท Casual ผู้พัฒนาคือ ฮานบิทซอฟท์ ประเทศสาธารณรัฐเกาหลี มีเนื้อเรื่องเป็นการแข่งขันกีฬากอล์ฟแบบแฟนตาซี
จากความสำเร็จในการเปิดให้บริการเกม Pangya โดยปัจจุบันได้เปิดให้บริการ เกมออนไลน์ มากกว่า 30 เกม มีจำนวนสมาชิกที่ลงทะเบียนกว่า 17,000,000 ราย
ราชวงศ์ญี่ปุ่น

| --- | --- |

พระราชลัญจกรดอกเบญจมาศ สัญลักษณ์ประจำราชวงศ์ญี่ปุ่น
พระราชอิสริยยศ: จักรพรรดิ
ปกครอง: ญี่ปุ่น
สาขา:  สายอากิชิโนะ  สายฮิตาจิ  สายมิกาซะ  สายทากามาโดะ 
จำนวนพระมหากษัตริย์: 126 พระองค์
ประมุขพระองค์แรก: จักรพรรดิจิมมุ
ผู้นำสกุลองค์ปัจจุบัน: จักรพรรดินารูฮิโตะ
ช่วงระยะเวลา: 660 ปีก่อนคริสตกาล
สถาปนา: 660 ปีก่อนคริสตกาล
ด ค ก
ราชวงศ์ญี่ปุ่น (ญี่ปุ่น: 皇室; โรมาจิ: kōshitsu; ทับศัพท์: โคชิตสึ; อังกฤษ: Imperial House of Japan) เป็นหนึ่งในราชวงศ์มีการสืบทอดสันตติวงศ์มาอย่างยาวนาน ตั้งแต่การขึ้นครองราชย์ของจักรพรรดิจิมมุ (11 กุมภาพันธ์ 660 ปีก่อนคริสตกาล) โดยเป็นราชวงศ์ที่ปกครองประเทศนานที่สุดในโลกถึง 2,684 ปี (นับถึงปี ค.ศ. 2024) และเป็นราชวงศ์ที่มีการสืบสันติวงศ์มากที่สุดในโลก จนถึงปัจจุบันรวมได้ถึง 126 รัชกาลแล้ว แต่นักประวัติศาสตร์ส่วนมากอ้างว่าจักรพรรดิ 14 พระองค์แรกเป็นจักรพรรดิในตำนาน อนึ่งเนื่องจากประวัติศาสตร์ญี่ปุ่นนั้นเริ่มทีหลังจากการมีจักรพรรดิ 14 พระองค์แรก จึงเป็นเรื่องถกเถียงกันว่า หากยังไม่ได้มีการรวมชาติใด ๆ จะมีจักรพรรดิได้เช่นไร สัญลักษณ์ประจำราชวงศ์คือ "เบญจมาศ" (菊 เรียกเต็มว่า คิกกะมนโช (菊花紋章) แปลว่า "พระราชลัญจกรดอกเบญจมาศ"
ราชวงศ์ญี่ปุ่นเป็นราชวงศ์แห่งเดียวในโลกในช่วงสงครามโลกครั้งที่สองที่ถึงแม้จะพ่ายแพ้ในสงคราม แต่พระราชวงศ์ก็มิได้ถูกล้มล้าง แม้จักรพรรดิโชวะจะเป็นผู้ให้การต่อต้านการทำสงครามแต่ก็เป็นผู้คุมอำนาจสำคัญของการทำศึกต่อต้านฝ่ายสัมพันธมิตร ที่ยินยอมให้สหรัฐอเมริกาเข้าควบคุมญี่ปุ่นแทนการถูกนำตัวไปขึ้นศาลโลกในฐานะอาชญากรสงครามและล้มล้างพระราชวงศ์ญี่ปุ่น
ญี่ปุ่นเรียก "จักรพรรดิ" ว่า เท็นโน (天皇) แปลว่า "พระเจ้าสวรรค์" ซึ่งเป็นคำจำกัดความของ "พระเจ้าแผ่นดินญี่ปุ่น" ราชวงศ์ญี่ปุ่นเคยได้รับการเคารพในฐานะอวตารเทพ จนกระทั่งปี ค.ศ. 1946 จักรพรรดิโชวะมีพระบรมราชโองการว่า ทรงเป็นคนธรรมดา และประกาศใช้รัฐธรรมนูญแห่งประเทศญี่ปุ่น
พระบรมวงศานุวงศ์

ตามกฎมนเทียรบาลของราชวงศ์ญี่ปุ่น ปี ค.ศ. 1947 ในราชวงศ์จะมีการเรียงลำดับโปเจียมจากสูงสูงไปต่ำสุด เช่น สมเด็จพระจักรพรรดิ (天皇), สมเด็จพระจักรพรรดินี (皇后), สมเด็จพระราชชนนีพันปีหลวง (皇太后), สมเด็จพระราชอัยยิกา (太皇太后), มกุฎราชกุมาร (皇太子)และมกุฎราชกุมารี (皇太子妃) เป็นต้น
หลังการล้มล้างพระบรมวงศานุวงศ์ 11 สาขา เพื่อความอยู่รอดของราชวงศ์ในปี ค.ศ. 1947 ทำให้มีการสืบราชสมบัติในสายของจักรพรรดิไทโช เฉพาะฝ่ายหน้า (พระบรมวงศานุวงศ์ชาย) และลูกหลานที่เป็นชายเท่านั้น แต่ส่วนของฝ่ายใน (พระบรมวงศานุวงศ์หญิง) จะไม่มีสิทธิในการสืบราชสมบัติทั้งที่ไม่สมรสหรือสมรสแล้วรวมไปถึงลูกหลานที่เกิดจากฝ่ายในก็ไม่มีสิทธิในการสืบราชสมบัติเช่นเดียวกัน
พระบรมวงศานุวงศ์ > รายพระนามพระบรมวงศานุวงศ์

สมเด็จพระจักรพรรดินารูฮิโตะ และสมเด็จพระจักรพรรดินีมาซาโกะ (จักรพรรดิรัชกาลปัจจุบันและพระอัครมเหสี)
เจ้าหญิงไอโกะ โทชิโนะมิยะ (พระราชธิดาเพียงพระองค์เดียวในจักรพรรดิและจักรพรรดินีรัชกาลปัจจุบัน)
สมเด็จพระจักรพรรดิอากิฮิโตะ และสมเด็จพระจักรพรรดินีมิจิโกะ (จักรพรรดิหลวงและพระอัครมเหสี)
พระยุพราชฟูมิฮิโตะ อากิชิโนะโนะมิยะ และเจ้าหญิงคิโกะ พระชายาฯ (สมเด็จพระยุพราชและพระชายา)
เจ้าหญิงคาโกะแห่งอากิชิโนะ (พระธิดาองค์กลางในเจ้าชายฟูมิฮิโตะและพระชายา)
เจ้าชายฮิซาฮิโตะแห่งอากิชิโนะ (พระโอรสองค์เล็กในในเจ้าชายฟูมิฮิโตะและพระชายา)
เจ้าชายมาซาฮิโตะ ฮิตาจิโนะมิยะ และเจ้าหญิงฮานาโกะ พระชายาฯ (พระปิตุลาและพระชายา)
เจ้าหญิงโนบูโกะในเจ้าชายโทโมฮิโตะ (พระชายาม่ายในเจ้าชายโทโมฮิโตะแห่งมิกาซะ)
เจ้าหญิงอากิโกะแห่งมิกาซะ (พระธิดาองค์ใหญ่ในเจ้าชายโทโมฮิโตะ)
เจ้าหญิงโยโกะแห่งมิกาซะ (พระธิดาองค์เล็กในเจ้าชายโทโมฮิโตะ)
เจ้าหญิงฮิซาโกะในเจ้าชายโนริฮิโตะ (พระชายาม่ายในเจ้าชายโนริฮิโตะ ทากามาโดะโนะมิยะ)
เจ้าหญิงสึงูโกะแห่งทากามาโดะ (พระธิดาองค์ใหญ่ในเจ้าชายโนริฮิโตะ)
พระบรมวงศานุวงศ์ > อดีตพระบรมวงศานุวงศ์

ตามกฎมนเทียรบาลของญี่ปุ่น ค.ศ. 1947 หากพระบรมวงศานุวงศ์ฝ่ายในระดับ ไนชินโน หรือ โจ พระองค์ใดมีพระประสงค์จะเสกสมรสกับสามัญชน จะต้องมีการสละฐานันดรศักดิ์และออกจากการเป็นพระบรมวงศานุวงศ์ของราชวงศ์เสียก่อน ปัจจุบันมีอดีตเจ้าหญิงที่ยังดำรงพระชนม์ชีพอยู่ ได้แก่
| ลำดับ | พระนาม | ประสูติ | พระชนก-ชนนี | เสกสมรส |
| --- | --- | --- | --- | --- |
| 1. | เจ้าหญิงอัตสึโกะ โยริโนะมิยะ | 7 มีนาคม พ.ศ. 2474 (93 ปี) | จักรพรรดิโชวะ จักรพรรดินีโคจุง | ทากามาซะ อิเกดะ 10 ตุลาคม พ.ศ. 2495 |
| 2. | เจ้าหญิงทากาโกะ ซูงะโนะมิยะ | 2 มีนาคม พ.ศ. 2482 (85 ปี) | จักรพรรดิโชวะ จักรพรรดินีโคจุง | ฮิซานางะ ชิมาซุ 10 มีนาคม พ.ศ. 2503 |
| 3. | เจ้าหญิงยาซูโกะแห่งมิกาซะ | 26 เมษายน พ.ศ. 2487 (80 ปี) | เจ้าชายทากาฮิโตะ มิกาซะโนะมิยะ เจ้าหญิงยูริโกะ พระชายาฯ | ทาดาเตรุ โคโนเอะ 16 ธันวาคม พ.ศ. 2509 |
| 4. | เจ้าหญิงมาซาโกะแห่งมิกาซะ | 23 ตุลาคม พ.ศ. 2494 (73 ปี) | เจ้าชายทากาฮิโตะ มิกาซะโนะมิยะ เจ้าหญิงยูริโกะ พระชายาฯ | โซชิตสึ เซ็งที่ 16 14 ตุลาคม พ.ศ. 2526 |
| 5. | เจ้าหญิงซายาโกะ โนริโนะมิยะ | 18 เมษายน พ.ศ. 2512 (55 ปี) | จักรพรรดิอากิฮิโตะ จักรพรรดินีมิจิโกะ | โยชิกิ คูโรดะ 15 พฤศจิกายน พ.ศ. 2548 |
| 6. | เจ้าหญิงโนริโกะแห่งทากามาโดะ | 22 กรกฎาคม พ.ศ. 2531 (36 ปี) | เจ้าชายโนริฮิโตะ ทากามาโดะโนะมิยะ เจ้าหญิงฮิซาโกะ พระชายาฯ | คูนิมาโระ เซ็งเงะ 5 ตุลาคม พ.ศ. 2557 |
| 7. | เจ้าหญิงอายาโกะแห่งทากามาโดะ | 15 กันยายน พ.ศ. 2533 (34 ปี) | เจ้าชายโนริฮิโตะ ทากามาโดะโนะมิยะ เจ้าหญิงฮิซาโกะ พระชายาฯ | เค โมริยะ 12 สิงหาคม พ.ศ. 2561 |
| 8. | เจ้าหญิงมาโกะแห่งอากิชิโนะ | 23 ตุลาคม พ.ศ. 2534 (33 ปี) | เจ้าชายฟูมิฮิโตะ อากิชิโนะโนะมิยะ เจ้าหญิงคิโกะ พระชายาฯ | เค โคมูโระ 26 ตุลาคม พ.ศ. 2564 |
ฐานันดรศักดิ์

เฮกะ (陛下) - จักรพรรดิ และ จักรพรรดินี
ชินโน (親王) - พระราชวงศ์ชั้นสูง (ฝ่ายหน้า) เทียบได้กับตำแหน่งจิ้นอ๋อง (親王) ของจีน
ไนชินโน (内親王) - พระราชวงศ์ชั้นสูง (ฝ่ายใน)
ชินโนฮิ (親王妃) - พระชายาของชินโน (ฝ่ายใน)
โอ (王) - พระราชวงศ์ชั้นล่าง (ฝ่ายหน้า) เทียบได้กับตำแหน่งอ๋อง (王) ของจีน
โจ (女王) - พระราชวงศ์ชั้นล่าง (ฝ่ายใน)
โอฮิ (王妃) - พระชายาของโอ (ฝ่ายใน)
ชินโนที่เป็นลูกของจักรพรรดิ บุตรจะยังคงได้ฐานันดรเป็น ชินโน หรือ ไนชินโน แต่สำหรับชินโนที่เป็นหลานของจักรพรรดิ บุตรได้ฐานันดรเป็น โอ หรือ โจ อาทิ เจ้าชายทากาฮิโตะ มิกาซาโนมิยะ ทรงเป็นพระเจ้าลูกยาเธอในจักรพรรดิไทโช ดังนั้นพระบุตรจะยังคงได้เป็น ชินโน และ ไนชินโน แต่เมื่อมาถึงรุ่นลูกของเจ้ามิกาซะ คือ เจ้าชายโทโมฮิโตะแห่งมิกาซะ กับ เจ้าชายโนริฮิโตะ เจ้าทากามาโดะ ทั้งสองพระองค์เป็นหลานปู่ในจักรพรรดิไทโช ดังนั้นพระธิดาของทั้งสองพระองค์จึงได้ฐานันดรเป็น โจ
พระบรมวงศ์บางองค์อาจได้รับบรรดาศักดิ์ "มิยะ" (宮 เจ้าสืบตระกูล) จากองค์จักรพรรดิ ซึ่งเป็นบรรดาศักดิ์ในระบบขุนนางที่เรียกว่า คาโซกุ พระบรมวงศ์ที่มียศนี้จะมีราชทินนามต่อท้าย และบรรดาลูกหลานก็จะได้สืบยศนี้ต่อไปไม่สิ้นสุดที่ฐานันดรขั้น โอ
สกุลราชนิกุล

นี่คือเหล่าราชนิกุลที่ไม่ได้ถูกนับว่าเป็นราชวงศ์
สมาชิกเครือฟุจิวะระ ทั้งหมด
สมาชิก ราชสกุลฟุชิมิ-โนะ-มิยะ
สมาชิก ราชสกุลคัตสึระ-โนะ-มิยะ
สมาชิก ราชสกุลอะริสุกะวะ-โนะ-มิยะ
สมาชิก ราชสกุลคาอิน-โนะ-มิยะ
สมาชิก ราชสกุลนะชิโมโตะ
สมาชิก ราชสกุลคุนิ
สมาชิก ราชสกุลมายะชินะ
สมาชิก ราชสกุลคาโชะ
สมาชิก ราชสกุลคิตะชิระคะวะ
สมาชิก ราชสกุลฮิกะชิฟุชิมิ
สมาชิก ราชสกุลคายะ
สมาชิก ราชสกุลอะซะกะ
สมาชิก ราชสกุลฮิงาชิคุนิ
สมาชิก ราชสกุลทาเคดะ
ธงประจำพระองค์

ธงประจำพระองค์แห่ง
สมเด็จพระจักรพรรดิ
ธงประจำพระองค์แห่ง
สมเด็จพระจักรพรรดิพระเจ้าหลวง
ธงประจำพระองค์แห่ง
สมเด็จพระจักรพรรดินี
และสมเด็จพระจักรพรรดินีพันปีหลวง
ธงประจำพระองค์แห่ง
สมเด็จพระยุพราช
ธงประจำผู้สำเร็จราชการแทนพระองค์
ธงประจำพระองค์แห่ง
มกุฎราชกุมาร
ธงประจำพระองค์แห่ง
มกุฎราชกุมารี
ธงประจำพระองค์แห่ง
พระบรมวงศานุวงศ์
ดูเพิ่ม

จักรพรรดิแห่งญี่ปุ่น
จักรพรรดินีแห่งญี่ปุ่น
สภาขุนนางญี่ปุ่น
ประวัติศาสตร์ญี่ปุ่น
แหล่งข้อมูลอื่น

The official website of the Imperial Household Agency
Japan Zone | The Imperial Family
The Imperial Family of Japan (unofficial site)
สมาชิกราชวงศ์ญี่ปุ่น ณ เดือนธันวาคม ค.ศ. 2024
ห่อปี

ผู้นำชนเผ่าเซียนเปย์ (เสียชีวิต ค.ศ. 235)
| ห่อปี (เคอปี่เหนิง) |
| --- | --- |
軻比能
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 235
อาชีพ: ผู้นำชนเผ่าเซียนเปย์

ห่อปี (เสียชีวิต ค.ศ. 235) หรือชื่อในภาษาจีนกลางว่า เคอปี่เหนิง (จีนตัวย่อ: 轲比能; จีนตัวเต็ม: 軻比能; พินอิน: Kēbǐnéng)  เป็นผู้นำชนเผ่าเซียนเปย์ที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊กของจีน ห่อปีขึ้นมามีอำนาจในเผ่าเซียนเปย์ในช่วงปลายราชวงศ์ฮั่นตะวันออกหลังจากที่ขุนศึกโจโฉเอาชนะชนเผ่าออหวนทางตอนเหนือของจีนในยุทธการที่เป๊กลงสาน ในปี ค.ศ. 207 ท้ายที่สุดห่อปีถูกกองกำลังของวุยก๊กลอบสังหารในปี ค.ศ. 235
ประวัติ

เมื่อเป๊กตุ้นผู้นำชนเผ่าออหวน (烏桓 อูหฺวาน) พ่ายแพ้ให้กับขุนศึกโจโฉในยุทธการที่เป๊กลงสาน ในปี ค.ศ. 207 ห่อปีและผู้นำชนเผ่าเซียนเปย์อีกหลายคนตัดสินใจส่งบรรณาการให้กับราชสำนักฮั่น จากนั้นจึงอยู่ภายใต้การบัญชาของโจโฉ ด้วยเหตุนี้ห่อปีและผู้นำชนเผ่าเซียนเปย์คนอื่น ๆ จึงได้รับสถานะกษัตริย์ ในจือจื้อทงเจี้ยนระบุว่าห่อปีเป็นคนเที่ยงธรรม ซื่อสัตย์ และมีเสน่ห์ จึงได้รับการสนับสนุนจากชนเผ่าเซียนเปย์ส่วนใหญ่
คู่แข่งที่ยิ่งใหญ่ที่สุดของห่อปีคือปู้ตู้เกิน ผู้นำชนเผ่าเซียนเปย์อีกคน หลังจากที่ห่อปีลวงพี่ชายของปู้ตู้เกินมาแล้วจับสังหาร ปู้ตู้เกินและห่อปีจึงทำสงครามกันเองอย่างไม่หยุดหย่อน กลุ่มของปู้ตู้เกินอ่อนแอลงจากการรบ ในขณะที่กลุ่มของห่อปีเข้มแข็งขึ้นเป็นอย่างมาก ส่วนหนึ่งเป็นผลมาจากการสนับสนุนจากรัฐวุยก๊กในยุคสามก๊ก
หลังจากปู้ตู้เกินไปที่ราชสำนักฮั่นเพื่อถวายบรรณาการ ห่อปีตัดสินใจโจมตีกลุ่มชนเผ่าเซียนเปย์ทางตะวันออก ราชสำนักฮั่นถือว่าห่อปีเป็นภัยคุกคาม จึงมีคำสั่งถึงเตียวอี้ (田豫 เถียน ยฺวี่) นายกองพิทักษ์เผ่าออหวน (烏丸校尉 อูหฺวานเซี่ยวเว่ย์) ที่ได้รับการแต่งตั้งจากราชสำนักฮั่น ให้นำทัพหลวงเข้าโจมตีแนวหลังของห่อปี ในขณะที่ห่อปี อยู่ห่างออกไปเพื่อไปโจมตีกลุ่มชนเผ่าเซียนเปย์ทางตะวันออก หลังจากเหตุการณ์นี้ ความสัมพันธ์ระหว่างชนเผ่าเซียนเปย์ภายใต้การนำของห่อปีและราชวงศ์ฮั่นตะวันออก (และต่อมาคือรัฐวุยก๊ก) เริ่มตึงเครียด แม้ว่าจือจื้อทงเจี้ยนระบุว่าหลายครั้งขุนพลอย่างเตียวอี้และและ เหลียง สี จะเอาชนะห่อปีได้ แต่กลุ่มของห่อปีก็ไม่ได้ถูกปราบลงอย่างราบคาบ มีอยู่ครั้งหนึ่งที่เตียวอี้นำกำลังไปปิดล้อมลูกเขยของห่อปี  ห่อปียกกำลังมาช่วยพร้อมทหารม้านับหมื่นและพยายามจะเอาชนะเตียวอี้ แต่เหยียน จื้อ (閻志) ที่ปรึกษาและทูตของเตียวอี้เดินทางมาเกลี้ยกล่อมให้ห่อปีถอนกำลังกลับไป
พลังของกลุ่มห่อปีไม่ได้ลดลงอย่างมีนัยสำคัญจนกระทั่งห่อปีเสียชีวิต และก่อนที่ห่อปีจะเสียชีวิตได้เริ่มการจู่โจมทำลายล้างหลายครั้งในมณฑลอิวจิ๋วและเป๊งจิ๋ว ในที่สุดห่อปีก็ถูกกองกำลังของวุยก๊กลอบสังหารในปี ค.ศ. 235 หลังจากนั้นก็เป็นช่วงเวลาที่ชาวเซียนเปย์และชาวจีนฮั่นมีความสัมพันธ์ที่สงบสุขเป็นเวลาหลายสิบปี
ในนิยายสามก๊ก

ในนวนิยายอิงประวัติศาสตร์ในศตวรรษที่ 14 เรื่องสามก๊ก ห่อปีเป็นพันธมิตรของรัฐวุยก๊กซึ่งมีรัฐอริกับรัฐจ๊กก๊ก ห่อปีเป็นผู้นำชนเผ่าเซียนเปย์ที่ถูกวุยก๊กติดสินบนเพื่อให้ไปโจมตีจ๊กก๊ก แต่ท้ายที่สุดก็ถอยหนีเมื่อได้รู้ว่าขุนพลม้าเฉียวของจ๊กก๊กบัญชาทหารยกมาสกัด เหตุผลที่ห่อปีถอยหนีเชื่อเป็นเพราะชื่อเสียงของม้าเฉียวว่าเป็นนักรบผู้ยิ่งใหญ่ในหมู่ชนเผ่าเกี๋ยง สร้างความหวาดกลัวอย่างมากให้กับทหารของห่อปี
ดูเพิ่ม

รายชื่อบุคคลในยุคสามก๊ก
โบสถ์แม่พระแห่งลูกประคำ (โดฮา)

| โบสถ์แม่พระแห่งลูกประคำ โดฮา |
| --- | --- |
โบสถ์แม่พระแห่งลูกประคำคาทอลิก   كنيسة سيدة الوردية


ที่ตั้ง: Abu Hamour, โดฮา
ประเทศ: ประเทศกาตาร์
นิกาย: โรมันคาทอลิก
เว็บไซต์: https://www.catholicchurchqatar.org/
ประวัติ
เสกเมื่อ: 15 มีนาคม ค.ศ. 2008
โครงสร้าง
ความจุ: 2 700
การปกครอง
แผนก: เขตผู้แทนพระสันตะปาปาอาระเบียตอนเหนือ
นักบวช
Priest in charge: Fr. Rally S. Gonzaga, ofmcap.
ด้านหน้าโบสถ์
โบสถ์แม่พระแห่งลูกประคำคาทอลิก (อังกฤษ: Catholic Church of Our Lady of the Rosary; อาหรับ: كنيسة سيدة الوردية) เป็นโบสถ์โรมันคาทอลิกที่ตั้งอยู่ในโดฮา ประเทศกาตาร์ ถือเป็นโบสถ์แห่งแรกที่สร้างขึ้นในประเทศนับตั้งแต่การพิชิตโดยมุสลิมในคริสต์ศตวรรษที่ 7
ฌบสถฺนี้สร้างขึ้นด้วยงบประมาณ 20 ล้านดอลลาร์บนที่ดินที่ฮะมัด บิน เคาะลีฟะฮ์ อัษษานี เอมีร์แห่งกาตาร์ บริจาค โบสถ์นี้ไม่แสดงสัญลักษณ์ศาสนาคริสต์อย่างไม้กางเขน ระฆัง หรือยอดสูงที่ข้างนอกอาคาร เนื่องจากกฎหมายอิสลามในกาตาร์
โบสถ์นี้ตั้งอยู่ในเขตผู้แทนพระสันตะปาปาอาระเบียตอนเหนือและรองรับชาวคาทอลิกประมาณ 200,000 คน ส่วนใหญ่เป็นแรงงานข้ามชาติจากฟิลิปปินส์ อินเดีย ทวีปอเมริกาใต้ แอฟริกา เลบานอน และยุโรป
อ่านเพิ่ม

"Christians shed tears of joy". Gulf Times. 16 March 2008. คลังข้อมูลเก่าเก็บจากแหล่งเดิมเมื่อ March 20, 2008.
Fran Gillespie (15 March 2008). "Gulf a haven for Christian communities". Gulf Times. คลังข้อมูลเก่าเก็บจากแหล่งเดิมเมื่อ March 20, 2008.
Ramesh Mathew (15 March 2008). "Praise for Qatar as First Church Is Consecrated". Gulf Times.
แหล่งข้อมูลอื่น

เว็บไซต์ทางการ เก็บถาวร 2023-01-17 ที่ เวย์แบ็กแมชชีน (ในภาษาอังกฤษ)
เว็บไซต์ภาษาอาหรับ (ในภาษาอาหรับ)
Catholic Blog, Our Lady of the Rosary Parish Doha, Qatar
25°12′45″N 51°31′19″E﻿ / ﻿25.2126°N 51.5219°E﻿ / 25.2126; 51.5219
การเลือกตั้งนายกองค์การบริหารส่วนจังหวัดแพร่ พ.ศ. 2568

การเลือกตั้งนายกองค์การบริหารส่วนจังหวัดแพร่ พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดแพร่ พ.ศ. 2568
ผู้สมัคร > หมายเลข 1 : ประสงค์ ชุ่มเชย

อดีตผู้สมัครนายกองค์การบริหารส่วนจังหวัดแพร่, อดีตผู้สมัคร สส.แพร่ เขต 3 พรรคประชาธิปัตย์ ในปี พ.ศ. 2554 และสมาชิกพรรครวมไทยสร้างชาติ
ผู้สมัคร > หมายเลข 2 : อนุวัธ วงศ์วรรณ

อดีตนายกองค์การบริหารส่วนจังหวัดแพร่ สังกัด พรรคเพื่อไทย
ผลการเลือกตั้ง

| ผลการเลือกตั้งนายกองค์การบริหารส่วนจังหวัดแพร่> พรรค | ผลการเลือกตั้งนายกองค์การบริหารส่วนจังหวัดแพร่> พรรค | ผลการเลือกตั้งนายกองค์การบริหารส่วนจังหวัดแพร่> ผู้สมัคร | ผลการเลือกตั้งนายกองค์การบริหารส่วนจังหวัดแพร่> คะแนนเสียง | ผลการเลือกตั้งนายกองค์การบริหารส่วนจังหวัดแพร่> % | ผลการเลือกตั้งนายกองค์การบริหารส่วนจังหวัดแพร่> ± |
| --- | --- | --- | --- | --- | --- |
|  | เพื่อไทย   | อนุวัธ วงศ์วรรณ (2)* | 124,750 | 62.47 | –2.54 |
|  | กลุ่มแพร่พัฒนา | ประสงค์ ชุ่มเชย (1) | 74,934 | 37.53 | +25.08 |
| ผลรวม | ผลรวม | ผลรวม | 199,684 | 100.00 | — |

| บัตรดี | บัตรดี | บัตรดี | 199,684 | 87.70 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 14,776 | 6.49 | – |
| บัตรเสีย | บัตรเสีย | บัตรเสีย | 13,227 | 5.81 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 227,677 | 63.55 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 358,280 | 100.00 | — |
: เพื่อไทย   รักษาที่นั่ง
แหล่งข้อมูลอื่น

| ด ค ก(พ> ศ. 2567 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2568 (→ พ.ศ. 2569) |
| --- | --- | --- |
| ภาคเหนือ |  เชียงราย  เชียงใหม่  น่าน  แพร่  แม่ฮ่องสอน  ลำปาง  ลำพูน  |  |
| ภาคตะวันออกเฉียงเหนือ |  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ศรีสะเกษ  สกลนคร  หนองคาย  หนองบัวลำภู  อำนาจเจริญ  |  |
| ภาคกลาง |  นครนายก  นครปฐม  นนทบุรี  พิจิตร  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุพรรณบุรี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  |  |
| ภาคตะวันตก |  ประจวบคีรีขันธ์  |  |
| ภาคใต้ |  กระบี่  ตรัง  นราธิวาส  ปัตตานี  พังงา  พัทลุง  ภูเก็ต  ยะลา  สงขลา  สตูล  สุราษฎร์ธานี  |  |
 องค์การบริหารส่วนจังหวัด นายก อบจ.  สภา อบจ.
พระนางชังรย็อล

สมเด็จพระราชินีชังรย็อล (เกาหลี: 장렬왕후; 16 ธันวาคม ค.ศ. 1624 – 20 กันยายน ค.ศ. 1688) เรียกอีกอย่างว่า ชาอีวังแดบี (자의왕대비; แปลตรงตัว "พระพันปีหลวงชาอี") เป็นพระอัครมเหสีของพระเจ้าอินโจ พระมหากษัตริย์พระองค์ที่ 16 แห่งราชวงศ์โชซ็อนของเกาหลี
พระประวัติ

หลังจากที่พระเจ้าอินโจทรงเสียพระนางอินย็อล พระมเหสี ไปใน ค.ศ. 1636 พระเจ้าอินโจก็ทรงเลือกพระนางชังรย็อลขึ้นเป็นพระมเหสีพระองค์ใหม่ ขณะนั้น พระนางชังรย็อลมีพระชนม์ 14 ชันษา แต่พระนางชังรย็อลทรงไม่เป็นที่โปรดปรานของพระเจ้าอินโจ เพราะพระนางทรงไม่สามารถมีพระโอรสได้ พระนางจึงเสด็จออกจากพระราชวังหลวงไปประทับยังพระราชวังชังด็อกแทน
ครั้นสิ้นพระเจ้าอินโจแล้ว พระราชโอรสของพระเจ้าอินโจกับพระนางอินย็อลสืบราชสมบัติต่อเป็นพระเจ้าฮโยจง ส่วนพระนางชังรย็อล ในฐานะพระมารดาบุญธรรม ได้รับการสถาปนาเป็นพระชนนีพันปีหลวง ต่อมาเมื่อพระเจ้าอินโจสวรรคต เกิดถกเถียงกันในราชสำนักว่า พระนางชังรย็อลควรไว้ทุกข์ยาวนานกว่าพระนางอินซ็อน พระมเหสีของพระเจ้าอินโจ หรือไม่ เป็นเหตุการณ์ที่เรียกว่า "ข้อพิพาทเยซง" (예송논쟁)
พระราชโอรสของพระเจ้าฮโยจงกับพระนางอินซ็อนสืบราชสมบัติต่อเป็นพระเจ้าฮย็องจง พระนางชังรย็อล ในฐานะพระอัยยิกาบุญธรรม จึงได้รับการสถาปนาขึ้นเป็นพระอัยยิกาเจ้า
เนื่องจากพระนางไม่มีพระโอรสหรือธิดาเลย พระนางจึงทรงอยู่อย่างลำพังในพระราชวังมาตลอดกระทั่งสวรรคตในรัชกาลพระเจ้าซุกจง
อภิษฎา เครือคงคา

| อภิษฎา เครือคงคา |
| --- | --- |
ชื่อเกิด: อภิษฎา เครือคงคา
เกิด: 4 เมษายน พ.ศ. 2528 (39 ปี) จังหวัดนนทบุรี ประเทศไทย
บุตร: 1 คน
อาชีพ: นักแสดง นางแบบ พิธีกร นักจัดรายการวิทยุ
ปีที่แสดง: พ.ศ. 2545–ปัจจุบัน
ผลงานเด่น: หน่อย – สงครามนางฟ้า (2551)  เด่นจันทร์ – ดอกส้มสีทอง (2554)  ดีดี้ – น้ำตากามเทพ (2558)   กล้วย – Wake Up ชะนี The Series (2561)
สังกัด: อาร์เอส จีทีเอช เอ็กแซ็กท์ จีเอ็มเอ็ม แกรมมี่ สถานีวิทยุโทรทัศน์ไทยทีวีสีช่อง 3 นักแสดงอิสระ
อภิษฎา เครือคงคา (เกิด 4 เมษายน พ.ศ. 2528) ชื่อเล่น ไอซ์ เป็นนักแสดง นางแบบ พิธีกร และนักจัดรายการวิทยุชาวไทย
ประวัติ

อภิษฎาเกิดที่นนทบุรี เป็นบุตรีของคณิต กับพรชนก เครือคงคา จบการศึกษาระดับมัธยมจากโรงเรียนสตรีนนทบุรี และระดับปริญญาตรีจากคณะศิลปะและการออกแบบ มหาวิทยาลัยรังสิต สาขาแฟชั่นดีไซน์
ขณะเรียนอยู่ที่มหาวิทยาลัยรังสิต อภิษฎามีชื่อเสียงจากการเป็นนางแบบบนเวทีจริงและนางแบบนิตยสาร และเป็นนางแบบทางอินเทอร์เน็ต หรือทื่เรียก "เน็ตไอดอล" ด้วย โดยได้รับกล่าวขานว่ามีผมสวย เพราะขณะนั้นเธอยืดผมตรง และทำให้การยืดผมได้รับความนิยมในประเทศไทยมากขึ้น ต่อมา เธอได้แสดงผลงานแสดงมิวสิกวิดีโอเพลง "เธอเป็นคนอย่างนี้ ตั้งแต่เมื่อไหร่" ของวง PINK ที่เดี๋ยวนี้เลิกวงไปแล้ว ซึ่งทำให้เธอได้รับความนิยมอย่างรวดเร็ว จึงได้แสดงมิวสิกวิดีโอเพลง "อย่าบอกว่ารักเขา" ของ อ้อน ในเวลาไล่เลี่ยกันอีก และก็ทำให้เธอเป็นที่จดจำอย่างรวดเร็ว เธอจึงได้เข้าวงการบันเทิงจริง ๆ ครั้งแรกด้วยการแสดงเป็นนางเอกละครโทรทัศน์เรื่อง "ยายตัวแสบกับนายทรนง" ซึ่งออกอากาศทางช่อง 3 ใน พ.ศ. 2545 และเธอก็ได้แสดงภาพยนตร์หลายเรื่องตามมาด้วย
เธอได้รับความนิยมมากขึ้นอีก เมื่อถ่ายภาพสวมใส่ชุดว่ายน้ำลงนิตยสาร Mars ซึ่งเป็นที่กล่าวขานมากเป็นประวัติการณ์ โดยเธอให้สัมภาษณ์ว่า "...ถามว่าโป๊ไปไหม ก็มีบางภาพที่ยอมรับว่าแรงไปค่ะ...ถือเป็นประสบการณ์แล้วกันค่ะ อย่าใช้คำว่าเสียรู้เลย...มันอยู่ที่มุมกล้อง มันก็ไม่ได้น่าเกลียด บางคนบอกว่าสวยดี ถึงจะดูโป๊แต่หน้าเราไม่ได้เชิญชวน ยิ้มปกติค่ะ" นิตยสาร เปรียว จึงเชิญเธอให้ถ่ายแบบชุดว่ายน้ำที่เกาะมัลดีฟส์ในเวลาต่อมาอีกด้วย
หลังจากแสดงละครโทรทัศน์ได้พักหนึ่ง เธอจึงเลิกสังกัดกับบริษัทใด ๆ เป็นการประจำ โดยเธอกล่าวว่า "...ไอซ์ยืนยันและมั่นใจเลยว่า ยังไงก็ไม่เป็นเด็กช่องไหนแน่นอน ที่ผ่านมาก็มีบ้างมาคุย...แต่เราเป็นคนเอาแต่ใจ อยากทำอะไรก็ทำ เลยไม่เหมาะกับการมีสังกัด..." ต่อมา เธอได้เป็นดีเจ หรือ นักจัดรายการวิทยุอีกอาชีพหนึ่งด้วย
อภิษฎายืนยันถึงภาพลักษณ์ตนเองว่า "...เป็นคนอ่อนโยน คือ ไม่ใช่คนแรงอย่างภาพที่เห็น อยากให้มองมุมลึก ๆ จริง ๆ ไอซ์ก็เป็นผู้หญิงธรรมดาคนนึงนี่แหละ..."
ปัจจุบันเธอแต่งงานกับสามีชาวฝรั่งเศส และมีบุตรสาว 1 คน ชื่อว่า เลอา เกิดเมื่อวันที่ 10 มกราคม พ.ศ. 2566